Der var brand i to biler på Kastetvej i Aalborg i nat. Politiet efterlyser vidner.

Klokken 03.38 indløb der anmeldelse om brand i to biler i en carport på Kastetvej 15 i Aalborg. Den ene bil nåede at udbrænde, mens den anden blev brandskadet. Politiet kan ikke afvise, at branden er påsat, og vil derfor gerne høre fra vidner der har set noget i området i nat. Nordjyllands Politi kan kontaktes på telefon: 114